CELEX: 32009D0126
Language: mt
Date: 2009-02-13 00:00:00
Title: 2009/126/KE: Deċiżjoni tal-Kummissjoni tat- 13 ta' Frar 2009 dwar il-kontribut finanzjarju tal-Komunità għal programm għall-kontroll ta’ organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi lil hinn mix-xtut għall-2009 (notifikata taħt id-dokument numru C(2009) 801)

14.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 44/79
            
         DEĊIŻJONI TAL-KUMMISSJONI
   tat-13 ta' Frar 2009
   dwar il-kontribut finanzjarju tal-Komunità għal programm għall-kontroll ta’ organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi lil hinn mix-xtut għall-2009
   (notifikata taħt id-dokument numru C(2009) 801)
   (It-test bil-Franċiż biss hu awtentiku)
   (2009/126/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikoltura fir-reġjuni l-aktar il-bogħod tal-Unjoni (1) u b’mod partikolari l-ewwel sentenza tal-ewwel sottoparagrafu tal-Artikolu 17(3),
   Billi:
   
               (1)
            
            
               Il-kundizzjonijiet ta’ tkabbir fid-dipartimenti Franċiżi lil hinn mix-xtut jeħtieġu miżuri speċjali fir-rigward tal-produzzjoni tal-ħxejjex. Dawk il-miżuri jinkludu miżuri li jqumu ħafna għas-saħħa tal-pjanti.
            
         
               (2)
            
            
               Id-Deċiżjoni tal-Kummissjoni 2007/609/KE tal-10 ta’ Settembru 2007 dwar it-tifsira tal-miżuri eliġibbli għall-finanzjament tal-Komunità fil-programmi għall-kontroll ta’ organiżmi ta’ ħsara għall-pjanti u prodotti tal-pjanti f’dipartimenti Franċiżi barra mill-pajjiż, fl-Ażores u Madeira (2) tiddefinixxi l-miżuri eliġibbli għall-finanzjament Komunitarju skont il-programmi għall-kontroll ta’ organiżmi li jagħmlu ħsara lill-pjanti u l-prodotti tal-pjanti fid-dipartimenti Franċiżi lil hinn mix-xtut, l-Ażores u Madeira.
            
         
               (3)
            
            
               L-awtoritajiet Franċiżi ppreżentaw programm lill-Kummissjoni għall-2009 li jistipula l-miżuri tas-saħħa tal-pjanti fid-dipartimenti Franċiżi lil hinn mix-xtut. Dan il-programm jispeċifika l-għanijiet li jridu jinkisbu, ir-riżultati mistennija, il-miżuri li jridu jiġu mwettqa, id-dewmien tagħhom u l-ispiża tagħhom bil-ħsieb tal-possibbilità ta’ kontribut finanzjarju Komunitarju. Il-miżuri stipulati f’dak il-programm jissodisfaw ir-rekwiżiti tad-Deċiżjoni 2007/609/KE.
            
         
               (4)
            
            
               Skont l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar l-iffinanzjar tal-politika agrikola komuni (3), il-miżuri tas-saħħa tal-pjanti għandhom jiġu ffinanzjati mill-Fond Ewropew ta’ Garanzija Agrikolu. Għall-fini tal-kontroll finanzjarju ta’ dawk il-miżuri, l-Artikoli 9, 36 u 37 ta’ dak ir- Regolament għandhom japplikaw.
            
         
               (5)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Kontribut finanzjarju Komunitarju lil Franza għall-programm uffiċjali għall-kontroll ta’ organiżmi li jagħmlu ħsara lill-pjanti u l-prodotti tal-pjanti fid-dipartimenti Franċiżi lil hinn mix-xtut għall-2009, kif speċifikat fil-Parti A tal-Anness, huwa approvat.
   Għandu jkun limitat għal 60 % tal-ispiża eliġibbli totali, kif speċifikat fil-Parti B tal-Anness, b’massimu ta’ EUR 246 660 (eskluża l-VAT).
   Artikolu 2
   1.   Għandhom jiġu mħallsa EUR 100 000 bil-quddiem fi żmien 60 jum minn wara li tasal talba ta’ ħlas minn Franza.
   2.   Il-bilanċ tal-kontribut finanzjarju għandu jitħallas sakemm ikun intbagħat rapport finali ta’ implimentazzjoni dwar il-programm lill-Kummissjoni f’forma elettronika sa mhux aktar tard mill-15 ta’ Marzu 2010.
   Dan ir-rapport għandu jkun fih:
   
               (a)
            
            
               valutazzjoni teknika konċiża tal-programm sħiħ, inkluż il-grad ta’ kisba tal-għanijiet fiżiċi u kwalitattivi u progress miksub, u evalwazzjoni tal-impatt immedjat fitosanitarju u ekonomiku, kif ukoll
            
         
               (b)
            
            
               dikjarazzjoni tal-ispiża finanzjarja li tindika n-nefqa proprja mqassma skont is-sottoprogramm u l-miżura.
            
         3.   Fir-rigward tat-tqassim indikattiv tal-baġit speċifikat fil-Parti B tal-Anness, Franza tista’ taġġusta l-finanzjament bejn il-miżuri differenti fl-istess sottoprogramm f’limitu ta’ 15 % tal-kontribut Komunitarju għal dan is-sottoprogramm, sakemm l-ammont totali tal-ispejjeż eliġibbli skedati fil-programm ma jinqabiżx u li b’hekk l-għanijiet ewlenin tal-programm ma jiġux kompromessi.
   Hija għandha tgħarraf lill-Kummissjoni bi kwalunkwe aġġustament li jsir.
   Artikolu 3
   Din id-Deċiżjoni għandha tapplika mill-1 ta’ Jannar 2009.
   Artikolu 4
   Din id-Deċiżjoni hija indirizzata lir-Repubblika ta’ Franza.
   
      Magħmula fi Brussell, 13 ta’ Frar 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 42, 14.2.2006, p. 1. ĠU L 270M, 29.9.2006, p. 182.
   
      (2)  ĠU L 242, 15.9.2007, p. 20.
   
      (3)  ĠU L 209, 11.8.2005, p. 1.
   
      ANNESS
      PROGRAMM U TQASSIM INDIKATTIV TAL-BAĠIT GĦALL-2009
      Parti A
      PROGRAMM
      Il-programm għandu jikkonsisti f’erba’ sottoprogrammi:
      
                  (1)
               
               
                  sottoprogramm interdipartimentali:
                  
                              (a)
                           
                           
                              Miżura 1.1: żvilupp ta’ metodi ta’ detezzjoni għal organiżmi li jagħmlu ħsara bbażati fuq reazzjoni katina ta’ polymerase (PCR)
                           
                        
                              (b)
                           
                           
                              Miżura 1.2: appoġġ għat-trasferiment tal-materjal tal-pjanti taċ-Ċitru.
                           
                        
            
                  (2)
               
               
                  sottoprogramm għad-dipartiment ta’ Martinique:
                  
                              (a)
                           
                           
                              Miżura 2.1: stħarriġ fitosanitarju u twaqqif tal-għodda għat-tmexxija integrata tal-kwistjonijiet tas-saħħa tal-pjanti;
                           
                        
            
                  (3)
               
               
                  sottoprogramm għad-dipartiment ta’ Guyane:
                  
                              (a)
                           
                           
                              Miżura 3.1: tmexxija ta’ sistema agrikola fitosanitarja ta’ twissija għall-produzzjoni tar-ross;
                           
                        
            
                  (4)
               
               
                  sottoprogramm għad-dipartiment ta’ Guadeloupe:
                  
                              (a)
                           
                           
                              Miżura 4.1: tmexxija ta’ netwerk ta’ stħarriġ għall-ferminelli;
                           
                        
                              (b)
                           
                           
                              Miżura 4.2: tmexxija tar-riskju tal-introduzzjoni ta’ organiżmi li jagħmlu l-ħsara mill-attività turistika;
                           
                        
            Parti B
      TQASSIM INDIKATTIV TAL-BAĠIT
      
                  (F’EURO), b’indikazzjoni tar-riżultati varji mistennija
               
            
                  Sottoprogrammi
               
               
                  Riżultati
                  (S: forniment ta’ servizzi, R: riċerka jew xogħol ta’ studju)
               
               
                  Spejjeż eliġibbli
               
               
                  Kontribut nazzjonali
               
               
                  Kontribut tal-KE
               
            
                  Sottoprogramm inter-DOM:
               
            
                  Mżura 1.1
               
               
                  Metodu ta’ PCR kwantitattiv (R)
               
               
                  120 000 
               
               
                  48 000 
               
               
                  72 000 
               
            
                  Mżura 1.2
               
               
                  
                     Riċerka fuq il-materjal tal-pjanta taċ-Ċitru
               
               
                  50 000 
               
               
                  20 000 
               
               
                  30 000 
               
            
                  Sottototal
               
               
                   
               
               
                  170 000 
               
               
                  68 000 
               
               
                  102 000 
               
            
                  Martinique
               
            
                  Mżura 2.1
               
               
                  Stħarriġ fitosanitarju u metodi ta’ kontroll ġodda għall-organiżmi li jagħmlu l-ħsara (S)
               
               
                  95 600 
               
               
                  38 240 
               
               
                  57 360 
               
            
                  Sottototal
               
               
                   
               
               
                  95 600 
               
               
                  38 240 
               
               
                  57 360 
               
            
                  Guyane
               
            
                  Mżura 3.1
               
               
                  Tmexxija ta’ sistema fitosanitarja agrikola ta’ twissija (S)
               
               
                  112 000 
               
               
                  44 800 
               
               
                  67 200 
               
            
                  Sottototal
               
               
                   
               
               
                  112 000 
               
               
                  44 800 
               
               
                  67 200 
               
            
                  Guadeloupe
               
            
                  Mżura 4.1
               
               
                  Tmexxija ta’ netwerk ta’ stħarriġ għall-ferminelli (S)
               
               
                  18 500 
               
               
                  7 400 
               
               
                  11 100 
               
            
                  Mżura 4.2
               
               
                  Azzjonijiet ta’ komunikazzjoni lill-pubbliku dwar ir-riskji ta’ introduzzjoni ta’ organiżmi li jagħmlu ħsara (S)
               
               
                  15 000 
               
               
                  6 000 
               
               
                  9 000 
               
            
                  Sottototal
               
               
                   
               
               
                  33 500 
               
               
                  13 400 
               
               
                  20 100 
               
            
                  Total
               
               
                   
               
               
                  411 100 
               
               
                  164 440 
               
               
                  246 660